सुठालिया-उकावद पहुंच मार्ग के साथ पार्वती नदी पर बनेगा पुल, राशि मंजूर
मप्र विधान सभा में बुधवार को वित्त मंत्री ने बजट पेश किया। बजट में ब्यावरा विधान सभा क्षेत्र के सुठालिया उकावद मार्ग पर पार्वती नदी पर पहुंच मार्ग के साथ पुल निर्माण कार्य के लिए 608.63 लाख रुपए की स्वीकृति मिली है। बजट में सातवां वेतन मान लागू करने से कर्मचारियों में उत्साह है। इस फैसले से प्रदेश के पांच लाख कर्मचारियों को लाभ मिलेगा। इसके साथ ही विधान सभा क्षेत्र ब्यावरा के गांव सुंदरपुरा से लखनवास तक 3.50 किमी. सड़क निर्माण के लिए 217.20 लाख की स्वीकृति प्रदान की गई । इनके लिए जल्द ऑन लाइन टेंडर प्रक्रिया शुरू होगी। विधायक नारायण सिंह पंवार ने कहा कि इनके लिए विधान सभा में मुद्दे उठाए गए थे।
प्रदेश बजट में स्वास्थ्य संबंधित सुविधा के लिए जिला चिकित्सालय में एमआरआई मशीन के लिए खास ध्यान रखा गया। बजट के मुताबिक इस सत्र में निचले तबकों के लिए दीन दयाल रसोई योजना की शुरूआत की गई है। बजट के मुताबिक कर्मचारियों को एक जनवरी 2017 से सातवां वेतन मान लागू किया गया। लेकिन इसमे अध्यापक संवर्ग को छोड़ दिया। मामले में अध्यापक संविदा शिक्षक संघ के प्रदेश संगठन मंत्री रामचरण वर्मा ने कहा कि राज्य सरकार ने हमेशा अध्यापकों के साथ सौतेला व्यवहार किया है।
hin_Deva hin_Deva hin_Deva